Ernst Thälmann – Sohn seiner Klasse
<s>Ernst Thälmann – Sohn seiner Klasse () je istočnonjemački biografski film snimljen 1954. godine u režiji Kurta Maetziga i Johannesa Arpea.</s><s>Protagonist, čiji lik tumači Günther Simon je njemački komunistički vođa Ernst Thälmann.</s><s>Radnja započinje 1918. godine kada na samom kraju Prvog svjetskog rata Thälmann kao vojnik carske vojske na Zapadnom frontu čuje vijesti o Kielskoj pobuni te napušta položaj, vraća se u domovinu, te se priključuje Spartakističkoj ligi i sudjeluje u burnim događajima tokom prvih godina Weimarske Republike boreći se ne samo sa krvoločnim desničarskim] Freikorpsom nego i sa izdajničkim socijaldemokratima koji koriste svaku priliku da izdaju radnike i novoosnovanu Komunističku partiju Njemačke, a što će na kraju kulminirati Hamburškim ustankom 1923. godine kojim završava film.</s>

<s>Sohn siner Klasse je predstavljao jedan od najambicioznijih i najprestižnijih projekata Istočne Njemačke, a tome je dosta pripomoglo i to što je komunistički režim Thälmanna, koga su 1944. godine bile pogubile nacističke vlasti, smatrao svojevrsnim ocem svoje države i oko njega izgradio kult ličnosti.</s><s>Rad na filmu je započet još 1948. godine, ali su ga dosta usporile nedoumice oko sadržaja - da li da se prikažu samo kasnije Thälmannove godine ili njegova mladost - a kasnije i zamjerke vladajuće Jedinstvene socijalističke partije Njemačke da film koristi "formalistički" pristup umjesto socrealizma.</s><s>Producenti su na kraju bili prisiljeni ubaciti i scene u kojima se Thälmann u SSSR-u sreće sa tamošnjim komunističkim vođama Lenjinom i Staljinom; dio tih scena je kasnije izbačen nakon što je 1956. godine započeo proces destaljinizacije.</s>

<s>Sohn seiner Klasse je bio jedan od rijetkih filmova koji je simultano imao premijeru i u Istočnoj i u Zapadnoj Njemačkoj.</s><s>U Istočnoj Njemačkoj je postao jedan od najgledanijih filmova godine.</s><s>Sljedeće godine je snimljen nastavak pod naslovom Ernst Thälmann – Führer seiner Klasse koji prikazuje Thälmannov život pred kraj weimarskog perioda i zatočeništvo pod nacističkim režimom.</s>

<s>Distribution 
 Gunther Simon : Ernst Thälmann
 Hans-Peter Minetti : Fiete Jansen
 Erich Franz : Arthur Vierbreiter
 Erika Dunkelmann : Martha Vierbreiter
 Raimund Schelcher : Krischan Daik
 Karla Runkehl : Änne Harms
 Gerhard Bienert : Otto Kramer
 Robert Trösch : Kuddel Riemöller
 Wolf Kaiser : Major Zinker
 Werner Peters : Kapetan Quadde
 Johannes Arpe : Komesar Höhn
 Martin Flörchinger : Karl Liebknecht
 Judith Harms : Rosa Luxemburg
 Steffie Spira : Clara Zetkin
 Peter Schorn : Vladimir Iljič Lenjin
 Hans Flössel : Philipp Scheidemann
 Gerd Jaeger : Josif Staljin
 Rudolf Klix : Willbrandt
 Frithjof Rüde : Général Vogt</s>

<s>Vanjske veze 
 Ernst Thälmann bei filmportal.de</s>

<s>Istočnonjemački filmovi
Biografski filmovi
Historijski filmovi
Authority control 2</s>

